CELEX: C2005/193/18
Language: da
Date: 2005-08-06 00:00:00
Title: Sag C-217/05: Anmodning om præjudiciel afgørelse forelagt ved kendelse afsagt den 3. marts 2005 af Tribunal Supremo i sagen Confederación Española de Empresarios de Estaciones de Servicio mod Compañia Española de Petróleos, S.A.

6.8.2005   
            
            
               DA
            
            
               Den Europæiske Unions Tidende
            
            
               C 193/10
            
         Anmodning om præjudiciel afgørelse forelagt ved kendelse afsagt den 3. marts 2005 af Tribunal Supremo i sagen Confederación Española de Empresarios de Estaciones de Servicio mod Compañia Española de Petróleos, S.A.
   (Sag C-217/05)
   (2005/C 193/18)
   Processprog: spansk
   Ved kendelse afsagt den 3. marts 2005, indgået til Domstolens Justitskontor den 17. maj 2005, har Tribunal Supremo i sagen Confederación Española de Empresarios de Estaciones de Servicio mod Compañia Española de Petróleos, S.A. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 10-13 i Kommissionens forordning (EØF) nr. 1984/83 (1) af 22. juni 1983 om anvendelsen af traktatens artikel 85 (nu artikel 81), stk. 3, på kategorier af eksklusive købsaftaler, fortolkes således, at de i deres anvendelsesområde omfatter aftaler om eneforhandling af motorbrændstof og andre brændstoffer fremstillet af olie, som betegnes som kommissions- eller agentaftaler, men indeholder nedenstående elementer?
   
               A)
            
            
               Servicestationsejeren forpligter sig til udelukkende at sælge motorbrændstoffer og andre brændstoffer fremstillet af olie fra leverandøren i overensstemmelse med de af denne fastsatte udsalgspriser, salgs- og driftsbetingelser og salgs- og driftsteknikker.
            
         
               B)
            
            
               Servicestationsejeren bærer produktrisikoen fra det tidspunkt, hvor han modtager dem fra leverandøren i servicestationens oplagringstanke.
            
         
               C)
            
            
               Fra tidspunktet for modtagelsen af produkterne bærer servicestationsejeren forpligtelsen til at opbevare dem på de vilkår, der er nødvendige for at undgå tab eller beskadigelse af dem, og er i givet fald ansvarlig over for både leverandøren og tredjemand for ethvert tab, forurening eller blanding, som de måtte blive udsat for, og de skader, der hermed kan forvoldes.
            
         
               D)
            
            
               Servicestationsejeren skal betale leverandøren beløbet for de modtagne motorbrændstoffer og andre brændstoffer fremstillet af olie inden for ni (9) dage fra datoen for deres leverance til servicestationen.
            
         
      (1)  EFT L 173 af 30.6.1983, s. 5.